text: মুর্শিদাবাদে দফায় দফায় ভাঙচুর, তাণ্ডব,ট্রেনের বগিতে আগুন – Abtakkhabar.com
  মুর্শিদাবাদে দফায় দফায় ভাঙচুর, তাণ্ডব,ট্রেনের বগিতে আগুন
  অবতক খবর ,সংবাদদাতা, মুর্শিদাবাদ :: শনিবার বিকেলে মুর্শিদাবাদের লালগোলা ও কৃষ্ণপুর ষ্টেশনে মোট পাঁচটি ট্রেনের বগিতে আগুন লাগিয়ে বিক্ষোভ দেখালেন আন্দোলনকারীরা ।
  শুক্রবার পর শনিবার সকাল থেকেই মুর্শিদাবাদ জেলা জুড়ে দফায় দফায় বিক্ষোভ ও আন্দোলন অব্যাহত থাকল। মুর্শিদাবাদ জেলার একাংশে ট্রেন অবরোধ করে চলল বিক্ষোভ। ভাঙচুর ও করা হল ষ্টেশন। পোড়ানো হল ষ্টেশনের একাংশ ও সরকারী বাস। রেহাই পাইনি অগ্নিনির্বাপন গাড়িও।
  শুধু তাই নয় সামশেরগঞ্জ থানাও ভাঙচুর করে আন্দোলনকারীরা। বিক্ষোভ সামাল দিতে ব্যর্থ থাকল মুর্শিদাবাদ জেলা পুলিশ প্রশাসন। পর্যাপ্ত পরিমাণ পুলিশ না থাকার ফলে আন্দোলনকারী দের কোনো রকম বাধা দিতে পারেনি পুলিশ। একপ্রকারে মুর্শিদাবাদ জেলা পুলিশ প্রশাসন এই ভাঙচুর ও তাণ্ডবে মৌন দর্শকের ভূমিকা পালন করে।